b'\n_START_ARTICLE_\nUr\xc5\xa1ka Strle\n_START_SECTION_\nPoklicna pot\n_START_PARAGRAPH_\nUr\xc5\xa1ka Strle je leta 2004 diplomirala na Filozofski fakulteti Univerze v Ljubljani, kjer je 2009 tudi doktorirala pri mentorici Marti Verginelli. Od leta 2006 dalje delovala na In\xc5\xa1titutu za slovensko izseljenstvo ZRC SAZU in na Filozofski fakulteti v Ljubljani. Ukvarja se predvsem z zgodovino migracij in ustno zgodovino._NEWLINE_Skupaj s fotografinjo Manco Juvan, ki je bila ve\xc4\x8dkrat nagrajena za reporta\xc5\xbee iz nekdanjih vojnih obmo\xc4\x8dij v Afganistanu, in novinarko Sa\xc5\xa1o Petejan je v prostem \xc4\x8dasu dve leti pripravljala raziskavo, v okviru katere so avtorice skupaj obiskale lokacije italijanskih fa\xc5\xa1isti\xc4\x8dnih koncentracijskih tabori\xc5\xa1\xc4\x8d na Rabu, v Gonarsu, Viscu, Renicciju in Chiesanuovi ter v Sloveniji posnele intervjuje z redkimi \xc5\xa1e \xc5\xbeive\xc4\x8dimi nekdanjimi interniranci in njihovimi svojci. Rezultati projekta so bili predstavljeni v Ljubljani v Muzeju novej\xc5\xa1e zgodovine na razstavi Zadnji pri\xc4\x8devalci in na internetu, nato pa \xc5\xa1e v Kopru, Starem trgu pri Lo\xc5\xbeu in ob mednarodnem dnevu spomina na holokavst v slovenskem parlamentu.'